《吴于逵载酒偕粤中词人三十辈同集小斋》
明代·邝露

药圃坛西有敝庐，荜门深柳枉琼琚。顽民清世仍依邑，旧史名山不废书。

衰鬓每悲黄叶改，落英宁放绿樽虚。狂来金涧探泉脉，欲控仙人锦鲤鱼。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。